Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Viranomaiset hyväksyivät alustavasti, että Itä-Jerusalemiin rakennetaan -
200 uutta asuntoa. Kansainvälinen yhteisö tuomitsi päätöksen.
Synagogaan ja moskeijaan hyökättiin erillisissä tapauksissa.
Iskut kiihdyttivät entisestään jännitteitä.
Israel kielsi YK:n ihmisoikeusneuvos- ton komitean pääsyn tutkimaan, -
onko Gazan viime sodassa Israelin ja islamistijärjestöjen välillä -
syyllistytty sotarikoksiin.
Viranomaiset hyväksyivät alustavasti, että Itä-Jerusalemiin rakennetaan -
200 uutta asuntoa. Se voi lisätä kireitä jännitteitä palestiinalaisten kanssa.
Jerusalemin kaupungin suunnittelun varajohtaja Arbel sanoi, -
että suunnittelukomitea hyväksyi projektin Ramotin alueelle.
Sen pitää läpäistä vielä monta vaihetta ennen kuin työ voi alkaa.
USA vastasi Israelin ilmoitukseen olevansa syvästi huolissaan, -
koska projekti ei auta rauhoittamaan tilannetta.
Uusia asuntoja koskevan ilmoituksen suhteen olemme hyvin huolissamme, -
koska Jerusalemissa on hyvin kireä tilanne -
ja koska USA ja muu kansainvälinen yhteisö vastustaa -
yksiselitteisesti ja yksimielisesti rakentamista Itä-Jerusalemiin.
Päätökset laajentaa rakentamista voivat mahdollisesti kiihdyttää -
ennestään vaikeaa tilannetta. Ne eivät auta vähentämään jännitteitä.
Jatkamme huolen korostamista.
Shfaramissa heitettiin palopommi kohti ikivanhaa synagogaa.
Kaupungissa asuu pääasiassa muslimeja ja kristittyjä.
Loukkaantumisia ei tullut tietoon, mutta rakennus kärsi lievää vahinkoa.
Poliisi on käynnistänyt asiasta tutkinnan.
Erillisessä tuhopolttoiskussa eräs moskeija kärsi vahinkoa -
Länsirannan Mghayrissa. Loukkaantumisia ei tullut tietoon, -
mutta pohjakerros ehti palaa ennen kuin asukkaat sammuttivat tulen.
Poliisi lähetti rikosteknisen tiimin -
ja nationalististen rikosten yksikön paikalle etsimään rikoksentekijät.
Kello 3.30 moskeijan vieressä asuva naapuri soitti meille -
ja kertoi, että moskeija on tulessa.
Kutsuimme kaikki kylän nuoret miehet auttamaan sammutustyössä.
Emme saaneet tulta sammumaan ennen kuin palokunta saapui paikalle.
Palo vahingoitti kaikkea moskeijan sisällä.
Palestiinalaisten ja israelilaisten väliset jännitteet ovat kasvaneet.
Syynä on kiista juutalaisten pääsystä paikkaan, -
jota juutalaiset kutsuvat Temppelivuo- reksi ja muslimit Jaloksi Pyhäköksi.
Israelin poliisi pidätti puolisotilaallisen rajapoliisin -
palestiinalaisnuoren ampumisesta toukokuun kahakoissa Länsirannalla.
Kaksi palestiinalaisnuorta kuoli väkivaltaisissa protesteissa, -
joissa he kivittivät Israelin joukkoja. Turvakameroiden perusteella -
palestiinalaiset ammuttiin, vaikka he eivät olleet välitön uhka joukoille.
Poliisin tiedottaja Rosenfeldin mukaan rajapoliisi pidätettiin tapon yhteydessä
Oikeudenkäynnissä Jerusalemissa epäillyn asianajaja kertoi, -
että hänen asiakkaansa väittää käyt- täneensä vain kumiluoteja, ei oikeita.
Hän väittää, ettei hän ampunut kyseistä luotia.
Siitä ei ole riittävästi todisteita, mutta meidän pitää tutkia sitä vielä.
Hän väittää yhä uudelleen ja uudelleen -
ampuneensa ainoastaan kumiluoteja.
Palestiinalaislääkärien mukaan nuoret kuolivat oikeista luodeista.
Israelin armeija sanoi kuitenkin, että sen joukot ampuivat sinä päivänä -
ainoastaan kumiluoteja ja että rajapoliisijoukkoja oli myös paikalla.
Israelilaisen sotilasasiantuntijan mukaan -
rajapoliisijoukoilla ei ole ollut kumiluoteja sitten 2000-luvun alun.
Turvakameroista nähdään, että nuoret kävelivät, -
ensimmäinen tuntia ennen toista, kauemmas protestista -
ja kaatuivat maahan ilmeisesti ammuttuina.
Uskon, että Israelissa on lakia. Kysymys kuuluu, -
sovelletaanko sitä palestiinalaisiin samalla lailla kuin israelilaisiin.
Jos he osoittautuvat lainkuuliaisiksi, -
se tarkoittaa, että Israelissa lakia kunnioitetaan.
Uskon, että jotkut israelilaiset ovat rauhanomaisia, -
toiset ekstremistejä.
Toivon, että poikani tapauksen käsittelevät -
lainkuuliaiset kansalaiset, jotka suojelevat oikeutta.
Israel kielsi YK:n ihmisoikeusneuvos- ton komitean pääsyn tutkimaan, -
onko Operaatio Suojakallion aikana syyllistytty sotarikoksiin.
Komiteaan viitataan usein päätutkijan professori William Schabasin nimellä.
Komitea saapui Ammaniin ennen kuin pyysi lupaa tulla Israeliin.
Jerusalem torjui pyynnön ja Israel ilmoitti, -
ettei se tee yhteistyötä komitean kanssa.
YK:n ihmisoikeusneuvosto nimesi Schabasin komitean -
tutkimaan väitettyjä sotarikoksia, -
joita Israel ja Hamas ehkä tekivät kesän sodassa.
Schabas kehotti Israelia tekemään yhteistyötä tutkimuksessa -
ja kiisti olevansa Israelia vastaan.
Israelin ulkoministeriöstä korostettiin, -
että ihmisoikeusneuvosto päätti jo raportissaan tuomita Israelin.
He pitävät komiteaa peukaloituna pelinä.
Schabasin komitea on nykypäivän versio -
KGB:n tai tähtikamarin oikeudenkäynneistä.
Ensin ammutaan nuoli ja sitten vasta halutaan tähdätä.
Tarkoitus on selvästi olla mahdolli- simman paljon Israelia vastaan.
Komitea on täysin laiton. Sen perusti Israelin-vastainen elin -
selvästi Israelin-vastaisella mandaatilla.
Ei heillä ollut aikomustakaan tarkistaa, mitä Gazassa kävi.
Schabas on itse julkisesti Israelin valtion vihollinen.
Hän on monesti todennut tahtovansa nähdä Israelin johtajat -
kansainvälisen tuomioistuimen edessä.
Kuinka sellaista voi pitää objektiivisena tarkkailijana?
Minusta meillä on täysi oikeus torjua tämä teatteri, sillä teatteria se on, -
ja olla hyväksymättä Schabasia.
Vilpitön tutkintakomitea sopii meille täysin, mutta tämä ei sitä ole.
Schabas on kansainvälisen rikos- ja ihmisoikeuslain professori -
sekä kansanmurhan tutkijoiden kansainvälisen liiton puheenjohtaja.
Hän on todennut tahtovansa nähdä pääministeri Netanjahun -
kansainvälisen rikostuomioistuimen syytettyjen penkillä.
Schabas kirjoitti lakilehden artikkelissa joulukuussa 2010, -
että yksittäisistä ihmisistä Netanjahu uhkaa eniten Israelin selviytymistä.
Israelin ja Intian yhdessä kehittämä ilmapuolustusjärjestelmä -
läpäisi ensimmäisen taistelusimulaatiokokeensa.
Barak 8 -järjestelmä on suunniteltu ampumaan alas -
hyökkääviä ilma-aluksia sekä ohjuksia.
Puolustusteollisuuden mukaan pro- jektin arvo on noin 1,4 mrd. dollaria -
ja se nostaa esiin Israelin ja Intian kasvavaa puolustusyhteyttä.
Intian hallitus sanoi, että kokeen onnistuminen oli virstanpylväs -
maiden välisessä yhteistyössä kehit- tää edistyksellisiä asejärjestelmiä.
Israel ja Intia aikovat käyttää Barak 8:aa, -
kunhan siitä tulee toimintakelpoinen.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Maija Tuukkanen